OpenLLM-France/wikimedia huggingface dataset:
# 24 di maghju

U 24 di maghju hè u 144esimu ghjornu (u 145esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

I Santi Dunazianu è Rugazianu.
Dunazianu è Rugazianu eranu fratelli. Campavanu in Condevincum, l'attuale cità di Nantes, dipartimentu di a Loire-Atlantique, à l'epica chì Massiminu era imperatore, dunque trà l'annu 235 è l'annu 238.
Dunazianu era Cristianu. Rugazianu si preparava à esse battizatu. Dinunziati, sò stati cunvucati davanti à u legatu di l'imperatore.
U legatu disse à Dunazianu:
- "Un' ti cuntenti di ricusà u cultu di Giove è Appollu, ma predicheghji quellu di u crucifissatu è cunverti ghjente".
- "Eiu vurebbi caccià tuttu u mondu da l'errore", rispose Dunazianu.
U ghjudice u mandò in prigiò è fece vene u fratellu. Li disse:
- "Cumu hè? ancu tù ti voli imbruttà cù u battezimu? Sì à tempu. Rinuncia !".
Rugazianu fece listessa risposta chè u fratellu.
U lindumane sò stati marturiati nantu à un cavallettu è scapati.
Avianu passatu tutta a nuttata à pregà è à basgiassi. Rugazianu, in a so nucentità, credia chì i basgi di u fratellu pudianu sustituì l'acqua di u battezimu.
Etimolugia: da u lat. "donatus" (datu da Diu, cuncessu da Diu).
Casate: Donati, Donatini.
Nomi, Donat, Donata, Donatella, Donatien, Donatienne, Donatio, Donato, Donatu, Donella, Donelle, Donetta, Donna, Dunata, Dunatu, Dunaziana, Dunazianu.
Paesi è cità: Nantes.
Prutezzione: tonu è inundazioni.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 25 d'aostu

U 25 d'aostu hè u 237esimu ghjornu (u 238esimu ghjornu s'è l'annata hè bisesta) di u calendariu gregorianu.

## Nascite

* 1961 : Billy Ray Cyrus, cantadore è attore statunitense (in Flatwoods, Kentucky)

## Celebrazione
### Feste
### I Santi

Santu Luigi Rè.
Luigi hè diventatu rè di Francia à a morte di u babbu, in u 1226. Avia 12 anni. A regenza l'ebbe a mamma, Bianca a Castigliese, chì guvernò 14 anni. Maritò u figliolu cù Margherita di Provenza chì parturì ondeci volte. Bianca era una donna ghjelosa è una socera preputente. Contanu chì , quandu i giovani sposi vulianu esse soli una stonda, duvianu rifugiassi in una scalunata à volta cù una sentinella à l'entrata è una à a surtita.
A' l'età di 34 anni, Luigi participeghja à a Cruciata per ripiglià a Palestina à u sultanu di l'Egittu. Fattu prigiuneru, deve pagà grossu pè u riscattu. Dopu, visiteghja i Lochi Santi, face riparà qualchì furtezza chì i Cristiani tenianu sempre in Siria è rientre in Francia dopu à esse statu fora sei anni.
Luigi era grande, smirzu, bellu omu, capelli biondi, longhi, è, cusì anu dettu, cù una aria angelica è ochji di culomba. Terziariu di San Francescu, tutti i ghjorni si stava à sente una messuccia è una messa cantata. In più, recitava tutte l'ore sante. Malgradu tuttu issu tempu cunsacratu à a prighera, passa per un rè chì hà sappiutu guvernà u so paese. Soprattuttu, hè cunnusciutu cum'è paceru, arbitru, ghjudice di cumprumessu. Dicenu chì u so tribunale era un carrione sottu à un querciu.
Luigi averebbi vulsutu participà à l'ottesima è ultima Cruciata. Imbarca u 1u agostu 1270, chjappa a pesta è, u 25, more davanti à Tunisi. Vintisette anni dopu era canunizatu.
Etimolugia: da u germ. "hlod" (celebre) è "wig" (cumbattente).
Casate: Lodovichi, Lodovici, Lodovisi, Lovichi, Loviconi, Lovighi, Lovisi, Luiggi, Luigi, Luisi.
Nomi:Alabhaois, Aloisa, Aloisia, Aloisus, Aloys, Aloysia, Aloysius, Alvise, Clodwig, Clovis, Clovisse, Eloisa, Eloise, Gigi, Heloïse, Labhaoise, Ladewig, Lajos, Lew, Lewie, Lewis, Lewis, Liusadh, Lluis, Lodewijk, Lodovico, Loeiz, Loeiza, Loeki, Loeloe, Loïs, Loïse, Loei, Loeiz, Lotz, Lou, Louie, Louis, Louisa, Louise, Louiset, Louisette, Louison, Lovisiu, Lowik, Loyce, Lozoïc, Lu, Luaidh, Ludeke, Ludel, Ludovic, Ludovico, Ludovicus, Ludovigu, Ludovika, Ludovique, Ludvig, Ludvik, Ludwig, Ludwiga, Luiggi, Luigi, Luigia, Luigina, Luis, Luisa, Luisetta, Luisina, Luisinha, Luisinu, Luisita, Luisito, Luiz, Lulu, Luthais, Lüwisi, Vichy, Viki, Vikli, Visen, Wickel, Wickes, Wiesie, Wiesje, Wigg, Wiggl, Zaig.
Paesi è cità: Blois, La Rochelle, Versailles

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 25 d'aprile

U 25 d'aprile hè u 115$^u$ ghjornu di l'annu (u 116$^u$ sì hè bisestile) in u calendariu gregurianu. Restanu 250 ghjorni à a fine di l'annu.

## Celebrazioni
### Santi

Santu Marcu l'Evangelistu.
Marcu hà scrittu u secondu di i Vangelli di Ghjesù Cristu. Scrivia in grecu, cù un stile semplice, pupulare. Scrivia cum'ellu parlava. Ciò ch'ellu conta, a l'avianu conta San Petru è San Paulu, ma era prisente quand'elli arrestonu à Ghjesù. Ellu, hè scappatu, lasciendu in manu à i suldati u linzolu ch'ellu avia addossu.
San Petru li dicia "O figliò!", ciò chì face pinsà chì, forse, hè ellu chì l'hà cunvertitu è battizatu.
Marcu è a mamma stavanu in Ghjerusalemme. A so casa era un locu d'adunanza di i primi cristiani. Hè custì ch'ellu si rifugiò San Petru quand'ellu escì da prigiò. Più tardi, Marcu è u capapostulu si sò scontri parechje volte. Cù San Paulu, ùn eranu micca sempre di listessu parè. Si eranu liticati andendu in l'Asia minore, è Marcu si ne era vultatu in Ghjerusalemme. Ma, quandu Paulu fù imprigiunatu in Roma, Marcu andete à vedelu, è pigliò u so postu per predicà è cunverte i pagani.
Marcu serebbi mortu versu l'annu 100, in a chjesa d'Alessandria ch'ellu avia fattu fà. L'annu 828, e so reliquie sò state purtate da Alessandria in Venezia duv'ellu hè u Santu Patrone di a cità. Hè dinù u prutettore di l'Italia.
Etimolugia: da u nome latinu "Marcus", derivatu da u nome di u diu "Marte". In Corsica, in u 1981, era à u 17esimu rangu di i nomi maschili. Era quellu di nove omi nantu à mille.
Casate: Marcellesi, Marcelli, Marcellini, Marchelli, Marchetti, Marchi, Marchiani, Marchini, Marchioni, Marcia, Marcialis, Marcianu, Marciati, Marcucci, Sammarcelli, è d'altre cumposte cum'è Marcantoni, Marcangeli, ecc.
Nomi: Celina, Céline, Célinie, Ianka, Marc, Marceau, Marcel, Marceli, Marcelia, Marcelin, Marcelina, Marcella, Marcelle, Marcellien, Marcellin, Marcellina, Marcelline, Marcellinu, Marcello, Marcellu, Marcellus, Marcelo, Marchetto, Marchettu, Marchita, Marcia, Marciana, Marciano, Marcianu, Marcie, Marcien, Marcienne, Marcile, Marcille, Marcio, Marcion, Marcionille, Marcius, Marco, Marcos, Marcu, Marculina, Marcus, Marcy, Marek, Mark, Marke, Markei, Markel, Markell, Markelline, Markian, Markoussia, Marks, Markus, Marquita, Marselis, Marsha, Martsellina, Marx, Marzel, Marzell, Marzella, Marzelline, Massia, Merk, Merkel.
Prutezzione: e bande di l'animali.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# A Valle d'Orezza

A Valle d'Orezza hè una cumuna di u dipartimentu di a Corsica suprana.
A Valle d'Orezza :
| Dipartimentu | [[Corsica suprana]] |
| Còdice pustale | 20229 |
| Circundariu | [[Circundariu di |]] |
| Cantone | |
| Merre | Michele Sorbara |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media {{{alt med}}} m massimale {{{alt max}}} m minimale {{{alt min}}} m |
| Pupulazione | {{{pupulazione}}} ab. ({{{annu}}}) |
| Nome di l'abitanti | {{{nomab}}} |
| Àrea | {{{sup}}} km² |

## Geografia

A Valle d'Orezza hè cumposta di parechji paisoli : U più in su : E Poghje dopu (da u più in altu à u più 'n bassu): E Palaghjacce- U Pedipetru- Tràmica- è U Poghju.

## Merri

* Adolfu Giovannetti Merre prima di u 45 di u XXesimu seculu
* Francescu Vinciguerra : Merre da 1945 à u 77.
* Leopoldu Giovannoni Merre da 1977 à u 2003.
* Michele Sorbara : Merre attuale.
# A Valle di Rustinu

A Valle di Rustinu hè una cumuna di u dipartimentu di a Corsica suprana.
A Valle di Rustinu :
| Dipartimentu | [[Corsica suprana]] |
| Còdice pustale | 20235 |
| Circundariu | [[Circundariu di |]] |
| Cantone | |
| Merre | |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media {{{alt med}}} m massimale {{{alt max}}} m minimale {{{alt min}}} m |
| Pupulazione | {{{pupulazione}}} ab. ({{{annu}}}) |
| Nome di l'abitanti | {{{nomab}}} |
| Àrea | {{{sup}}} km² |
# A Vechjaia

A Vechjaia hè una puesia scritta da Petru Lucciana (1832-1909), dettu Vattelapesca. 'Ssa puesia hè stata publicata prima in L'Annu Corsu, in u 1925 (pagina 139).

## A Vechjaia

    Ah! ciò chì in a vechjaia ci hè di peghju
    Ùn sò micca i dulori curpurali
    (Nè i denti chì vi cascanu à buleghju
    Cù i capelli ind'a suppa), ma i murali.
    Vive ed assiste à i proprii funerali,
    Ecc’un cruziu! È ghjè u meiu. S’e dormu o veghju,
    In carattari ardenti scritti i leghju,
    I rimbombi sentendu ne murtali.
    Cose e persone care à pocu à pocu
    M’abandonanu tutte, sicchè prestu
    Chì mi cunnosca ùn truveraghju in locu,
    Nè chì m’intenda : segnu manifestu
    Ch’ogna chì perti anch’eu... Per duve ?... Ùn socu.
    Dunque pertimu. U mio baullu hè lestu.

## Da vede dinù

* Petru Lucciana
# A donna cumpagna di l'omu

A donna cumpagna di l'omu hè una puisia di Paulu Matteiu di la Fuata (1817-1899) chì faci parti di i Puisii Ghjucosi.

## A donna cumpagna di l’omu

    Cosa hè la donna pà i misari murtali?
    Hè stata sempri la causa universali
    Di piaceri è dispiaceri,
    D'ogni beni è d'ogni mali ;
    Hè pietosa ed hè spietata ;
    Hè curtesi ed hè sgarbata.
    Hè piena d'ira, è piena di buntà ;
    Hè amara è dolci ; tuttu odiu è carità ;
    Nè senza edda si pò viva,
    Nè cun edda si pò stà :
    Piegni è ridi ; lu so visu
    Hè un infernu è un paradisu.
    La vi ripetu, la donna hè una cumpagna,
    Hè costa d'omu, devi essa à la custagna ;
    Ùn hè serva nè patrona :
    Parchì l'omu chì si lagna
    Ùn s'annoia à stà cun edda,
    Lu Signori a feci bedda.
    À babbu Adamu chì ùn bii più nè magna,
    Dominiddiu li deti una cumpagna ;
    È lasceti dì à chì voli,
    Ogni cani voli a cagna :
    Ùn và beni l'omu solu,
    Dissi Diu à lu figliolu.
    S'eddu hà lu fretu, si scalda cù a cumpagna ;
    Ma s'eddu casca, ohimè ! Comu s'arragna?
    Qual' l'arrizza, s'eddu casca?
    Qual' l'asciuva, s'eddu si bagna?
    È po volni in u Furciolu
    Chì Lambrasca si stia solu !
    À lu fasgiolu ci voli u palareddu ;
    L'eddara cerca la leccia o u quarciteddu ;
    À la vita ci vol' l'olmu,
    À la volta lu punteddu :
    Or cusì sarà Lambrasca,
    O s'arrernba o si ni casca.
    La cumpagnia la volni ancu l'aceddi :
    Sò accumpagnati parnici è rundineddi
    Si ni stani à dui à dui,
    Li culombi è i turduleddi :
    Vuleti essa più sicuri?
    Melius nubere quam uri.
    Ghjuntu una volta lu mesi di frivaghju,
    Tutti l'aceddi ni vani à paghju à paghju ;
    Ghjuntu marzu, vo sapeti
    È chì miauli, è chì linguaghju !
    Ghjuntu maghju in Bonifaziu,
    Chì armunia è chì laudaziu !
    Par sinu à i pianti, ci n'hè chì ùn dani fruttu,
    S'eddu ùn s'accoppia lu masciu o beddu o bruttu ;
    Dui è dui si stà megliu,
    È cusì po hè dapartuttu.
    Ùn ci sò ch’è i Balanini
    Chì si fermani fantini.

## Da veda dinò

* Azilonu
# A morte di Filicone

A morte di Filicone hè un cantu tradiziunale di Corsica..

## A morte di Filicone

    Impiegà vogliu la musa
    Per fà ne duie canzone
    Mi ritrovu ind'è le poghje
    È dimoru in Albitrone
    Ne sò tristu è scunsulatu
    Chì ghjè mortu Filicone.
    Quand’elli a senteranu
    I cacciadori in Casinca
    Ch’ell’hè mortu Filicone
    À lu pede d’un listincu
    N'hè mortu bellu onoratu
    Cù un cignale capu à capu.
    L'aghju fattu un cimiteriu
    Tuttu cintu à muraglione
    Nunda ch'è di maestranza
    Ci aghju qualchì pataccone
    Senza cuntà l'altru restu
    Eppo tutte le curone.
    L'aghju fattu la so cascia
    Tutta piena di pattume
    Po ripostu lu so capu
    Nantu à un cuscinu di piume
    Ùn vogliu fà cum'è quelli
    Chì li si lampanu in fiume.
# A Venzulà

A Venzulà hè una cumuna di u dipartimentu di a Corsica suprana.
A Venzulà :
| Dipartimentu | Corsica suprana |
| Còdice pustale | 20215 |
| Circundariu | Bastia |
| Cantone | U Vescovatu |
| Merre | |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media 350 m massimale 310 m minimale 0 m |
| Pupulazione | 1333 ab. (1999) |
| Nome di l'abitanti | {{{nomab}}} |
| Àrea | {{{sup}}} km² |
# A Vita hè una Lotta

A Vita hè una Lotta hè una puesia d'Antone Bonifacio (1866-1933). Hè stata publicata in a so raccolta di puesie intitulata Frutti d'Imbernu, publicata in u 1924.

## A Vita hè una Lotta

    Sì, trovu ch'è Diu manca di buntà :
    Ghjetta ind'u mondu l'omu disarmatu
    Senz' unghje, senza denti è senza fiatu
    Ad ogni male espostu in virità.
    Accintu da nemici in ogni latu,
    Da bestie piene di malignità,
    Da elementi infidi è iniquità,
    Prima di nasce pare cundannatu.
    Hà puru per nemici a sete è a fame
    E tante cose ch'ùn n'hè mai finita :
    L'invidia, u viziu è l'odiu — cosa infame !
    Spessu esce vincitore in 'ssa partita
    Ma talvolta ellu ghjace in mezu à e lame :
    Una lotta terribile hè la vita !

## Da vede dinù

* Antone Bonifacio
# A Vulpaiola

A Vulpaiola :
| Dipartimentu | Corsica suprana |
| Còdice pustale | 20290 |
| Circundariu | Bastia |
| Cantone | Altu di Casacconi |
| Merre | Baby Niellini |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media 400 m massimale 1.231 m minimale 45 m |
| Pupulazione | 366 ab. (1999) |
| Nome di l'abitanti | {{{nomab}}} |
| Àrea | {{{sup}}} km² |
A Vulpaiola hè una cumuna di u dipartimentu di a Corsica suprana.

## Lingua
### Toponimi

* U quercetu
* Case l'aghja
* Costa sorbu
* Fundale
* U cannetu
* A torra
* I fondi
* Piazza di u corsu
* Piazza di a ghjesa
* Trave
* U centru
* Canniccia
* San Petru
* San Martinu
* U macellu
* San Cisariu
# A magunella di Petrosu

A Magunella hè una lighjenda d'U Petrosu ind'u rughjone di Castellu. Conta a storia di a strega d'u sangue è di l'anima.

## A Lighjenda

Tantu tempu fà l'abitati di U Petrosu vivìanu in u terrore tutale. Avìanu paura pà sè stessi è pà i so figlioli.
Arrivìanu à spirà ch'a notte è l’uscurità, l’ora d'u bughju più bughju, ùn arrivasse mai à tuccà li. Davanti à le chjese, ind'e dumeniche di Pasqua, venìanu affisse enormi croci criate da a suvrapusizzione di ossa di maiale.
E persone si armavanu cù fucili caricati cù pruiettili in farru battutu è i più ghjuvani venìanu incaricati di crià sacchetti cuntinenti una muneta d’argentu ciascunu.

### Risultati

Risultati immagini per muneta d'argentu:
“Hà lunghi capelli neri!”
Risultati immagini per lunghi capelli neri:
“Hè vechja è si prisenta avvolta ind'u manteddu”
Risultati immagini per vechja cùn u manteddu:
“Hè un’urribile vechja da u voltu sfiguratu, ti dicu!”
Risultati immagini pà voltu cùn maschera:
E persone si guardavanu cù circuspettu è nessunu si fidava di nessunu…

### Una storia

Esistìa una storia chì venìa narrata da parente à parente, da vicinu à vicinu ad amichi, chì dicìa chì era pà spavintà i bambini è fà li andà à dorme, è chi invece, dicìa di esse statu prisente à l’evvenimentu. Ci si chiudìa in casa, inseme à e proprie paure. I più grandi davanti à porte è finestre è i più picculi in camere senza finestre.
Si narrava chì da quelle parti ugni 20 anni era solita apparì una strega. Tutti la conoscìa cùn u nome di Magunella, è no, ùn era una strega buna.
Prendìa di mira i bambini più picculi è facìa di e so anime è di u so sangue a so risorsa di vita. Si narrava chì sè questa entrìa è a persona chì a vedìa, riuscisse à sparà la, sarìa pututa murì à pattu però, chì fusseru pruiettili di farru battutu.
Pà quelli chì ùn si lasciavanu prende da queste voci, avìanu i bambini chì venianu attaccati di notte è à questi venìa suchjatu u sangue. I bambini spessu si ammalavanu è poi murìanu. À menu chì, a stessa strega, pà qualsivoglia ragione ùn turnasse pà cuncede li una cura.
Si dice chì una volta cumpiuta questa azione a strega, strasfurmatasi in picculu insettu, andasse ind'u logu più prufondu d'u boscu, è rigurgitasse tuttu u sangue, sè à u centru d'u sangue venìa posta una muneta d’argentu richjusa dentru un sacchettu, questu sarìa diventatu un amuletu contru ugni tipu di Magunella, in gradu di pruteghje si.
Avìanu ancu pensatu bè à un modu pà intrappulà culei chì si pensava assumesse e sembianze di a strega, sè si entrava in una chjesa, una di e dumeniche di Pasqua è sè à a porta di questa vi fusse affissa una croce di ossa, a strega ùn sarìa più uscita.
# Ceará

Ceará :
| Capilocu abitanti (yaro) | Fortaleza 2.416.920 (2006) |
| Altre cità importanti | Caucaia, Juazeiro do Norte |
| Governatore | Camilo Sobreira de Santana |
| Superficie | 146.348,3 Km$^2$ |
| Abitanti | 8.097.276 (2005) |
| Dinsità | 54,40/km$^2$ |
| Situ ufficiali | http://www.ceara.gov.br |
Ceará hè unu statu di u Brasile, teni come capilocu Fortaleza è una superficie di 146.348,3 Km$^2$. Teni 8.097.276 abitanti.
# Ceccaldi

Ceccaldi hè una casata corsa. Hè dirivata da u numìgnulu Ciccaldu, chì hè cumpostu da u nome Ceccu è di u suffissu "aldu". A casata vene da u fattu chì s'usava à dì "i Ciccaldi" quandu si trattava di i figlioli di un certu Ciccaldu. A casata "Ceccaldi" hè a trascrizzione in ghjinuvese di "Ciccaldi".

## Ligami

* Petru d'Orazio, E casate in Corsica Archiviu 2016-03-04 at the Wayback Machine

## Da vede dinù

* Casata corsa
* Ciccaldu
* Ceccu
'Ssu artìculu hè in custruzzione. Pudete cuntribuisce à a so redazzione.
# Ceccarini

Ceccarini hè una casata corsa. Hè dirivata da u numìgnulu Ciccarinu, chì hè cumpostu da u nome Ceccu è di u suffissu "arinu". A casata vene da u fattu chì s'usava à dì "i Ciccarini" quandu si trattava di i figlioli di un certu Ciccarinu. A casata "Ceccarini" hè a trascrizzione in ghjinuvese di "Ciccarini".

## Ligami

* Petru d'Orazio, E casate in Corsica Archiviu 2016-03-04 at the Wayback Machine

## Da vede dinù

* Casata corsa
* Ciccarinu
* Ceccu
'Ssu artìculu hè in custruzzione. Pudete cuntribuisce à a so redazzione.
# Ceccia

Ceccia hè un situ archiulogicu situatu annantu à a cumuna di Portivechju.
# Cecchìa

Cecchìa Česká republika :
| Mottu: Pravda vítězí (A verità prevale) ||
| Lingue ufficiali | ceccu |
| Capitale | Praga (1.169.106 ab. / 2001) |
| Pulitica ||
| Forma di guvernu | Republica parlamentare |
| Presidente | Miloš Zeman |
| Prima Ministru | Petr Fiala |
| Indipendenza | 1993 (suddivisione della Cecoslovacchia). |
| Entrata in l'ONU | 19 ghjinnaghju 1993 |
| Entrata in l'UE | 1° maghju 2004 |
| Superficia ||
| Tutale | 78.866 km² |
| Acque | 2 % |
| Pupulazione ||
| Tutale | 10.264.212 ab. |
| Densità | 130 ab./km² |
| Geografia ||
| Cuntinente | Europa |
| Fusu orariu | UTC +1 |
| Ecunumia ||
| Muneta | Curona cecca |
| PIL (PPA) (2005) | 187.611 milioni di $ (46°) |
| PIL procapite (PPA) (2005) | 18.341 $ (38°) |
| ISU (2004) | 0,885 (altu) (30°) |
| Energia | |
| Varie ||
| Duminiu internet | .cz |
| Indicativu telefonicu | +420 |
| Siglu autom. | CZ |
| Innu | Kde domov můj |
| Festa naziunale | 28 uttrove |
A Cecchìa (ceccu Česko), dinù Repùblica Cecca rispittivamente (ceccu Česká republika), hè un paese situatu in Auropa.
# Cecropis daurica

A rundinella russiccia :
| Cecropis daurica ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Passeriformes |
| Famiglia | Hirundinidae |
| Generu | Cecropis |
| Nome binuminale ||
| Cecropis daurica Erik Laxman, 1769 ||
A rundinella russiccia (Cecropis daurica) hè una spezia di acellu chì face parte di a famiglia di l'Hirundinidae.

## Descrizzione

A rundinella russiccia hè una spezia d'acellu appartinendu à a famiglia di l'Hirundinidae. Stu acellu misura à l'incirca 15 centimi di lunghezza è pussede una largura di circa 30 centimi. U so piumaghju hè per u più brunu rossu annantu à u sopra, incù una gola è un senu di culore russicciu. E so ale sò longhe è pinzute, ciò chì li permette di bulà prestu è incù agilità.

## Ripartizione

A rundinella russiccia hè una spezia migratrice chì si riproduce in Eurasia è inguerna in Africa subsaariana. Nichja in e rigione timperate è subtrupicale, in particulare in Europa, in Asia cintrale è in Asia Suttana. Mentre a staghjone di riproduzione, custruisce u so nidu à forma di cuppa in cavità naturale o artifiziale, tale bastimenti o scugliere.
A rundinella russiccia hè prisente in Corsica.

## Biolugia

A rundinella russiccia si nutrisce per u più d'insetti vulanti, ch'ella cattura in pienu bulu. Hè cunnisciuta per a so capacità à effittuà buli acrobatichi, ciò chì li permette di caccighjà efficacemente. Mentre a staghjone di riproduzione, i coppii di rundinelle russicce sò munogame è custruiscenu inseme u so nidu. A femina dipone di regula 3 à 5 ovi, ch'ella incuba mentre circa duie simane. I dui parenti participeghjanu à l'alimentazione di i ghjovani piugoni sin'à ch'elli sianu pronti à chittà u nidu.

## Tassonumia

Cecropis daurica hè u nome scentificu accittatu per 'ssa spezia, ma hè dinù cunnisciuta sottu à altre nomi. Frà i sinonimi imprudati, omu trova Hirundo daurica, Petrochelidon daurica è Delichon daurica. 'Ssi nomi sò state usati in u passatu per designà 'ssa spezia, ma sò avà cunsiderati cum'è sinonimi di Cecropis daurica.

## Cunsirvazione

A rundinella russiccia hè una spezia relativamente sparta è a so pupulazione hè cunsiderata cum'è stabile. Benefizieghja di misure di prutezzione in numerosi paesi induv'ella si riproduce. Eppuru, certe minacce pesanu annantu à 'ssa spezia, in particulare a distruzzione di u so ambiente naturale è a diminuzione di e risorse alimintare per causa di l'usu intensivu di i pesticidii. Hè dunque impurtante di cuntinuà à surviglià u statu di cunsirvazione di 'ssa spezia è di piglià misure per prisirvà u so ambiente è a so pupulazione.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Cecropis daurica annantu à Wikimedia Commons.
# CeeLo Green

'Ssu artìculu hè in custruzzione. Pudete cuntribuisce à a so redazzione.
Thomas DeCarlo Callaway hè statu un attore americanu.
# Ceccarelli

Ceccarelli hè una casata corsa. Hè dirivata da u numìgnulu Ciccarellu, chì hè cumpostu da u nome Ceccu è di u suffissu "arellu". A casata vene da u fattu chì s'usava à dì "i Ciccarelli" quandu si trattava di i figlioli di un certu Ciccarellu. A casata "Ceccarelli" hè a trascrizzione in ghjinuvese di "Ciccarelli".

## Ligami

* Petru d'Orazio, E casate in Corsica Archiviu 2016-03-04 at the Wayback Machine

## Da vede dinù

* Casata corsa
* Ciccarellu
* Ceccu
'Ssu artìculu hè in custruzzione. Pudete cuntribuisce à a so redazzione.
# Cecil Rhodes

'Ssu artìculu hè in custruzzione. Pudete cuntribuisce à a so redazzione.
Cecil John Rhodes natu in Hertfordshire, Regnu Unitu u 5 di lugliu 1853 è mortu in Africa Suttana u 26 di marzu 1902), fù un economistu inglese di u seculu 19 (Dee Beers Company).
# Air Corsica

A CCM Airlines o cortu a CCM (in francese Compagnie (Aérienne) Corse Méditerranée, "Cumpagnia (Aerea) Corsa Mediterrania" in corsu) hè una cumpagnia aerea francese rispittivamente corsa chi hè stata criata in u 1989.

# Storia

A cumpagnia hè stata creata u 1 ghjennaghju 1989.
In nuvembru 2000 cambia u so nome " Compagnie Corse Méditerranée " in " CCM Airline ", dopu in " Air Corsica " in ottobre 2010. A cumpania si hè messa cu Air France e si hè svilupata.

## Da vede dinò

* Our Airline
* VietJet Air

## Ligami

* U situ ufficiale di a CCM in corsu Archiviu 2009-06-05 at the Wayback Machine
* U situ ufficiale in francese
* U situ ufficiale in inglese Archiviu 2008-11-08 at the Wayback MachineUn ATR 72-500 di Air Corsica